
[bookmark: _GoBack]   Նախագծով նախատեսվում է ՀՀ Սյունիքի մարզի Քաջարան համայնքի Լեռնաձոր գյուղի Գետափնյա 1 հողամասում «Զանգեզուրի պղնձամոլիբդենային կոմբինատ» ՓԲԸ-ին պատկանող «Սյունիք 1» 5.000 ՄՎտ հզորությամբ արևային ֆոտովոլտային էլեկտրակայանի կառուցում։
  Կայանը տեղակայվելու է մոտ 61.8 հա հողատարածքում՝ ծովի մակերևույթից մոտ 1486–1487 մ բարձրության վրա։ Նախագծային տարածքի աշխարհագրական կոորդինատներն են մոտ 39°10′ հս. լայնություն և 46°13′ արլ. երկայնություն։
  Կայանի գեներատորային մասը նախատեսվում է իրականացնել ընդհանուր 9308 հատ, 640 Վտ առավելագույն հզորությամբ ֆոտովոլտային մոդուլներով։ Մոդուլները տեղադրվելու են ցինկապատ մետաղական կոնստրուկցիաների վրա՝ հորիզոնի նկատմամբ 30° թեքությամբ և գետնից առնվազն 1.0 մ բարձրության վրա։
  Արտադրված հաստատուն հոսանքը փոխակերպելու համար նախատեսված է 16 հատ Solis ինվերտոր՝ 8 հատ 350 կՎտ և 8 հատ 275 կՎտ հզորությամբ։ Ինվերտորներից էլեկտրաէներգիան փոխանցվում է 0.8 կՎ լարման հավաքական դողերին, այնուհետև՝ 6300 կՎԱ, 35/0.8-0.8 կՎ տրանսֆորմատորային ենթակայանին։
  Կայանի միացումը արտաքին էլեկտրական ցանցին նախատեսվում է իրականացնել 35 կՎ օդային գծի միջոցով՝ գոյություն ունեցող «ԶՊՄԿ» ՓԲԸ-ին պատկանող 35 կՎ օդային գծին միացմամբ։


Նախագծով նախատեսված են նաև՝
· հաստատուն և փոփոխական հոսանքի մալուխային ցանցեր և ստորգետնյա մալուխային խրամուղիներ,
· պաշտպանական և աշխատանքային հողանցման համակարգ,
· շանթապաշտպանության համակարգ,
· տարածքի արտաքին լուսավորություն,
· տեսահսկման համակարգ,
· հակահրդեհային, ծխի և ջերմաստիճանի ազդանշանային միջոցներ,
· 2 մ բարձրությամբ մետաղական ցանկապատ,
· պահակատան և ենթակայանի համապատասխան շինարարական լուծումներ։
  Հողանցման համակարգը նախատեսված է 4 Օհմ-ից ոչ ավելի դիմադրության ապահովման համար։ Հողանցման կոնտուրը կազմված է հորիզոնական ցինկապատ շերտապողպատից և ուղղահայաց էլեկտրոդներից։ Անհրաժեշտության դեպքում, չափումների արդյունքներով, նախատեսվում է լրացուցիչ հողանցման էլեկտրոդների տեղադրում։
  Կոնստրուկցիաները նախատեսված են մինչև 35 մ/վ քամու արագության պայմանների համար, իսկ տարածքի հաշվարկային քամու արագությունը նախագծում ընդունված է 28 մ/վ։ Շինարարական լուծումներում հաշվի է առնված նաև տարածքի սեյսմիկ պայմանները։
  Ընդհանուր առմամբ, նախագծով ձևավորվում է ցանցին միացված արևային ֆոտովոլտային էլեկտրակայան, որի հիմնական նպատակը արևային էներգիայի միջոցով էլեկտրական էներգիայի արտադրությունն ու այն 35 կՎ էլեկտրական ցանցին փոխանցումն է։

